Държавен вестник, бр. 64, 2006 г., стр. 9

Б Р О Й  64
Д Ъ Р Ж А В Е Н   В Е С Т Н И К
С Т Р .  9
(8) Лицето, което има право да използва и да
се разпорежда със секретен патент, се определя
с решение на Министерския съвет.
(9) Когато нивото на класификация се пре-
махне, компетентният орган уведомява Патент-
ното ведомство за това. Ведомството съобщава
на притежателя и му предоставя тримесечен
срок за заплащане на таксите по чл. 53, както и
на таксата за поддържане действието на патен-
та по чл. 33, ал. 4. След заплащане на таксите
патентът се вписва в регистъра на патентите и
се извършват публикациите по чл. 51.
(10) Притежателят на секретен патент може
да подаде молба за проучване и експертиза след
премахване нивото на класификация на сигур-
ността на информацията. Към молбата се при-
лага документ за платена такса за проучване и
експертиза по чл. 46б, ал. 2.
(11) Редът за определяне нивото на класи-
фикация на сигурността на информацията и за
премахването му по заявки и секретни патенти
се определя с Наредба за секретните патенти,
приета от Министерския съвет.”
§ 17. Член 25 се изменя така:
“Патентоване в чужбина
Чл. 25. (1) Български граждани с постоянен
адрес в Република България или юридически лица
със седалище в Република България имат право
да заявяват за патентоване в чужбина свое изоб-
ретение след извършване на проверката по чл. 45а.
(2) Секретни изобретения не се патентоват в
чужбина.”
§ 18. В чл. 26 ал. 2 се изменя така:
“(2) Патент, който е прекратил действието
си поради неплащане на годишната патентна
такса, може да бъде възстановен в 6-месечен
срок след изтичането на срока по чл. 33, ал. 3
срещу заплащане на такса за възстановяване
на патента, както и на дължимата такса, в
двоен размер.”
§ 19. В чл. 27, ал. 2 думите “по предназначе-
нието им” се заличават.
§ 20. Създава се чл. 28а:
“Право на информация
Чл. 28а. (1) При нарушение на патентни пра-
ва по искане на ищеца съдът може да разпореди
информацията за произхода и мрежата на раз-
пространение на продуктите, с които се нару-
шават правата, да бъде предоставена от ответ-
ника и/или от всяко трето лице, което е:
1. разполагало с тези продукти в търговията;
2. посочено от лицето съгласно т. 1 като
участник в производството, изработката или раз-
пространението на продуктите.
(2) Информацията по ал. 1 включва имената
и адресите на производителите, разпространи-
телите, доставчиците и други предишни прите-
жатели на продуктите, предполагаемите тър-
говци на едро и дребно, както и информация за
произведените, изработените, доставените, по-
лучените или поръчаните количества, както и
цената на тези продукти.
(3) Информацията по ал. 1 и 2 може да бъде
използвана и за целите на наказателни произ-
водства.
(4) Алинея 1 не се прилага, когато изпъл-
нението є е несъразмерно на тежестта на на-
рушението.
(5) Всяко лице, което поставя върху продук-
ти или върху техните опаковки маркировка от
такова естество, че да създаде впечатлението,
че продуктите са защитени с патент или са обект
на заявка за патент, или всяко лице, което из-
ползва маркировка от такова естество в мате-
риали с рекламен или информационен харак-
тер, е длъжно при поискване да предоставя
незабавно информация относно патента или
заявка за патент на всяко трето лице, което има
правен интерес от това.”
§ 21. В чл. 31 ал. 5 се отменя.
§ 22. Създават се чл. 31а, 31б и 31в:
“Патентът като обект на обезпечение
Чл. 31а. (1) Патентът може да бъде обект на
обезпечение по граждански иск.
(2) Обезпечението се вписва в Държавния
регистър на патентите по молба на една от стра-
ните по иска.
(3) Молбата трябва да съдържа данни за
притежателя на патента и за лицето, в чиято
полза е допуснато обезпечението, данни за па-
тента — номер и наименование, и вида на обез-
печителната мярка. Към молбата се прилага
документ, с който е учредено обезпечението.
(4) Обезпечението има действие по отно-
шение на трети лица от публикацията за впис-
ването му в Държавния регистър на патенти-
те в Официалния бюлетин на Патентното ве-
домство.
Патентът като обект на особен залог
Чл. 31б. (1) Патентът може да бъде обект на
особен залог.
(2) За вписването на особения залог в Дър-
жавния регистър на патентите се прилагат раз-
поредбите на чл. 26—31 от Закона за особени-
те залози. Когато патентът е съвместно прите-
жание, за вписването на особения залог се
изисква писменото съгласие на всички съпри-
тежатели. На залогодателя се издава удосто-
верение. До два месеца от вписването се из-
върша публикация в официалния бюлетин на
Патентното ведомство.
(3) Залогът има действие по отношение на
трети лица от публикацията за вписването му в
Държавния регистър на патентите в Официал-
ния бюлетин на Патентното ведомство.
Патентът в производство по
несъстоятелност
Чл. 31в. (1) Патентът се включва в масата
на несъстоятелността при образувано произ-
водство по несъстоятелност на неговия при-
тежател.
(2) Когато патентът е съпритежание, ал. 1
се прилага в съответствие с дела на съприте-
жателя.